alexandrainst/scandi-wiki huggingface dataset:
Kåre Hansen

For forbundsformannen i Handel og Kontor, se Kåre Hansen (1925–2001)

Kåre Hansen (født 30. januar 1909, død 7. desember 1973) var en norsk fagforeningsmann fra Oslo, i årene 1931 til 1934 leder for Arbeidernes Ungdomsfylking. 

Da han ble valgt til AUF-leder var han en relativt ukjent skikkelse utenfor organisasjonen. Han hadde imidlertid vært formann og sekretær i Oslo og Akershus distriktslag.

Hansen var jern- og metallarbeider, jobbet som montør, og var en aktiv fagforeningsmann. Da han ble valgt til AUF-leder var han styremedlem i sin fagforening, og hadde akkurat returnert fra et 3-måneders kurs på den svenske LO-skolen. Fra 1938 satt han som medlem av hovedstyret i Norsk Jern- og Metallarbeiderforbund. 

Under okkupasjonen var han klubbformann ved Per Kures fabrikker i Oslo, og medlem av «Jern- og Met»s illegale forbundsstyre. Da LO-medlemmene i 1942 innledet en utmeldelsesaksjon i protest mot NS-inngripen i fagbevegelsen truet tyskerne med å skyte Hansen om ikke utmeldingene ble trukket tilbake. Han ble arrestert 17. juli 1942 og plassert på Møllergata 19. I desember ble han overført Grini som «fange nr. 5625». 15. februar året ble han sendt til Sachsenhausen i Tyskland og registret som «fange 61001». Han ble imidlertid via Tegel, Berlin sendt tilbake til Norge etter kort tid, og ankom hjemlandet 10. april 1943.

Etter krigen ble han formann i Oslo og Akershus Samorganisasjon. Han var Samorg-leder i Oslo fra 1948 til 1956. I august 1950 talte han på Utøya da stedet ble overrakt som jubileumsgave fra fagbevegelsen til AUF.

Referanser 

Norske fagforeningspersoner
AUFs ledelse
Norske konsentrasjonsleirfanger under andre verdenskrig
Industriarbeidere
The Goon Show

The Goon Show var et britisk humorprogram på radio som ble sendt på BBC fra 1951 til 1960. Hovedforfatter og programleder var Spike Milligan. Blant andre medvirkende var Peter Sellers og Harry Secombe. 

Programmet representerte en absurd og surrealistisk humor som gjelder som en av impulsene til Monty Python.

Litteratur

 – includes chapters from Milligan, Secombe & Sykes.
 – remains the definitive book on the series
 (First published by Robson Books, 1974).
 – A singly useful resource, comprising a comprehensive biography of the script co-operative 'Associated London Scripts' set up by Milligan, Sykes, Galton and Simpson in the 1950s. From these offices originated The Goon Show, Sykes, Till Death Do Us Part, Hancock, Steptoe and Son and other ground-breaking comedy shows.

Referanser

Eksterne lenker 
 thegoonshow.net
 The Goon Show on BBC7 – spiller shows online ukentlig
 Goon Show Preservation Society – United Kingdom
 Goon Show Preservation Society – United States
 The Goon Show hos BBC 

Satire
Britiske radioprogrammer
Radioprogrammer på BBC Radio
Humorprogrammer på radio
Radioprogrammer fra 1950-årene
Radioprogrammer fra 1960-årene
Lønselva

Lønselva, eller Lulesamisk Luonosjåhkå, er ei elv i Saltdal kommune med start i Rana i Nordland. Den renner sammen med Junkerdalselva ved Storjord, og blir til Saltelva som munner ut i Saltdalsfjorden ved Rognan. Lønselva er del av Saltdalsvassdraget, det tredje største vassdraget i Nordland fylke. 

Vassdraget drenerer den nordøstlige deler av Saltfjellet. Den mottar mange mindre sidebekker fra et område
med få innsjøer. Største innsjøer er Kjemåvatnet, Viskisvatna og Strájdasjávrre, og største sidebekker er Kjemåga, Viskisbekken, Dypenåga, Sørelva, Namnlauselva og Semska.

På Saltfjellet har Lønselva lite fall, med går i fosser og stryk helt ned til Storjord

Europavei 6 og Nordlandsbanen går delvis langs elva.

Referanser 

Elver i Saltdal
Elver i Rana
Saltdalsvassdraget
Magiske Maurits og hans gløgge gnagere

Magiske Maurits og hans gløgge gnagere (engelsk: The Amazing Maurice and his Educated Rodents) er ei barnebok fra   av den britiske forfatteren Terry Pratchett. Den innegår i Pratchetts bokserie og fantasyunivers Skiveverdenen som nr 28, og som den første barneboka i serien. Boka ble tildelt Carnegie Medal in Literature da den utkom. Den er en versjon av eventyret om Rottefangeren fra Hameln, gjenfortalt med komisk vri og fra rottenes synsvinkel.  

Maurits er en katt med menneskelig forstand. Han er leder for en gruppe rotter – også de med menneskelig forstand, som samarbeider med den fløytespillende unggutten Keith om å narre penger fra byer som frykter at rottene utgjør en pestsmittet rotteinvasjon. Noen av rottene har fått samvittighetskvaler for bedragene. Boka forteller om deres siste kupp, hvor de skal narre innbyggerne i Bad Blintz. Her møter de flere farer enn tidligere. De blir også kjent med borgermesterens datter Malicia, som avslører for rottene at deres «hellige bok» Kalle Kanin på eventyr (Mr Bunnsy Has an Adventure) – hvor rotter og mennesker lever sammen i harmoni, er et oppdiktet eventyr. 

En anmelder mener at boka er velkomponert og tar opp interessante etiske problemstillinger. Tildelingen av Carnegie Medal var den første større utmerkelsen Pratchett fikk for sitt forfatterskap.

Maurits og rottene var tidligere nevnt såvidt i den ellevte av Skiveverdenbøkene, Mannen med ljåen (1991). Magiske Mauritz og hans gløgge gnagere var den første barneboka i serien; senere er det utgitt tre andre barnebøker innenfor serien. 

Boka utkom på norsk i 2002, oversatt av Torleif Sjøgren-Erichsen. Historien er også omarbeidet av Matthew Holmes til musikal, tenkt for skoleforestillinger.

Referanser

Eksterne lenker 
 

Britiske barnebøker
Skiveverdenen
Carnegie Medal in Literature
Bøker fra 2001
Andrew Dick

Andrew Dick (født 11. mai 1976) er en nigeriansk bryter som konkurrerer i fri stil i 84-kilosklassen. Han representerte landet sitt under Sommer-OL 2012 i London, der han ble utslått i omspillet.

Referanser

Eksterne lenker 
 

Nigerianske brytere
Deltakere for Nigeria under Sommer-OL 2012
Brytere under Sommer-OL 2012
Deltakere for Nigeria under Samveldelekene 2014
Brytere under Samveldelekene 2014
Sinivie Boltic

Sinivie Boltic (født 2. juli 1982) er en nigeriansk bryter som konkurrerer i fri stil i 96-kilosklassen. Han representerte landet sitt under Sommer-OL 2012 i London, der han ble utslått i andre runde.

Referanser

Eksterne lenker 
 

Nigerianske brytere
Deltakere for Nigeria under Sommer-OL 2012
Brytere under Sommer-OL 2012
Deltakere for Nigeria under Samveldelekene 2014
Brytere under Samveldelekene 2014
Camaləddin Məhəmmədov

Camaləddin Məhəmmədov (født 14. mars 1989) er en aserbajdsjansk bryter som konkurrerer i fri stil i 120-kilosklassen. Han representerte landet sitt under Sommer-OL 2012 i London, der han ble utslått i første runde.

Referanser

Eksterne lenker 
 

Aserbajdsjanske brytere
Deltakere for Aserbajdsjan under Sommer-OL 2012
Brytere under Sommer-OL 2012
Deltakere for Aserbajdsjan under Sommer-OL 2016
Brytere under Sommer-OL 2016
Fødsler i 1989
Deltakere under Europalekene 2015
Malal Ndiaye

Malal Ndiaye (født 12. januar 1977) er en senegalesisk bryter som konkurrerer i fri stil i 120-kilosklassen. Han representerte landet sitt under Sommer-OL 2012 i London, der han ble utslått i andre runde.

Referanser

Eksterne lenker 
 

Senegalesiske brytere
Deltakere for Senegal under Sommer-OL 2012
Brytere under Sommer-OL 2012
Fødsler i 1977
Frank Stäbler

Frank Stäbler (født 27. juni 1989) er en tysk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i omspillet. Han var på laget som ble tysk mester i 2014/15-sesongen.

Under Sommer-OL 2020 i Tokyo som ble arrangert i 2021 tok han bronse.

Referanser

Eksterne lenker 
 

Tyske brytere
Deltakere for Tyskland under Sommer-OL 2012
Brytere under Sommer-OL 2012
Deltakere for Tyskland under Sommer-OL 2016
Brytere under Sommer-OL 2016
Deltakere for Tyskland under Sommer-OL 2020
Brytere under Sommer-OL 2020
Medaljevinnere under Sommer-OL 2020
Fødsler i 1989
Deltakere under Europalekene 2015
Europamestere i bryting
Orlando Huacón

Orlando Huacón (født 5. april 1989) er en ecuadoriansk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i andre runde.

Referanser

Eksterne lenker 
 

Ecuadorianske brytere
Deltakere for Ecuador under Sommer-OL 2012
Brytere under Sommer-OL 2012
Fødsler i 1989
Zurabi Datunashvili

Zurabi Datunashvili (født 18. juni 1991) er en georgisk bryter som konkurrerer i gresk-romersk stil i 74-kilosklassen. Han representerte landet sitt under Sommer-OL 2012 i London, der han ble utslått i kvartfinalen. 

Under Sommer-OL 2020 i Tokyo som ble arrangert i 2021 tok han bronse.

Referanser

Eksterne lenker 
 

Georgiske brytere
Deltakere for Georgia under Sommer-OL 2020
Brytere under Sommer-OL 2020
Medaljevinnere under Sommer-OL 2020
Deltakere for Georgia under Sommer-OL 2016
Brytere under Sommer-OL 2016
Deltakere for Georgia under Sommer-OL 2012
Brytere under Sommer-OL 2012
Fødsler i 1991
Europamestere i bryting
Eirik Hestad

Eirik Hestad (født 26. juni 1995) er en norsk fotballspiller som spiller for den kypriotiske klubben Pafos FC. 

Han fikk sin førstelagsdebut i europaligakampen mot Steaua București, uten å ha spilt for Molde i Tippeligaen. Tippeligadebuten kom mot Haugesund FK i september 2013.

Meritter 
Molde FK
 NM: (2) 2013, 2014
 Seriemester: (2) 2014, 2019

Referanser

Eksterne lenker 
 

Norske fotballspillere
Fotballspillere for Molde FK
Fotballspillere for Pafos FC
Norgesmestere i fotball
Norske fotballspillere på Kypros
Fødsler i 1995
Nettavisen-prisen
Lissette Antes

Lissette Antes (født 2. mai 1991) er en ecuadoriansk bryter som konkurrerer i fri stil i 55-kilosklassen. Hun representerte landet sitt under Sommer-OL 2012 i London, der hun ble utslått i kvartfinalen.

Referanser

Eksterne lenker 
 

Ecuadorianske brytere
Deltakere for Ecuador under Sommer-OL 2012
Brytere under Sommer-OL 2012
Deltakere for Ecuador under Sommer-OL 2016
Brytere under Sommer-OL 2016
Fødsler i 1991
Ajsuluu Tynybekova

Ajsuluu Tynybekova (kirgisisk: Айсулуу Тыныбекова; født 4. mai 1993) er en kirgisisk bryter som konkurrerer i fri stil i 63-kilosklassen. Hun representerte landet sitt under Sommer-OL 2012 i London, der hun ble utslått i andre runde. 

Under Sommer-OL 2020 i Tokyo som ble arrangert i 2021 tok hun sølv.

Referanser

Eksterne lenker 
 

Kirgisiske brytere
Deltakere for Kirgisistan under Sommer-OL 2012
Brytere under Sommer-OL 2012
Deltakere for Kirgisistan under Sommer-OL 2016
Brytere under Sommer-OL 2016
Deltakere for Kirgisistan under Sommer-OL 2020
Brytere under Sommer-OL 2020
Medaljevinnere under Sommer-OL 2020
Fødsler i 1993
Deltakere for Kirgisistan under VM i bryting 2021
Blessing Oborududu

Blessing Oborududu (født 12. mars 1989) er en nigeriansk bryter som konkurrerer i fri stil i 63-kilosklassen. Hun representerte landet sitt under Sommer-OL 2012 i London, der hun ble utslått i andre runde. 

Under Sommer-OL 2020 i Tokyo som ble arrangert i 2021 tok hun sølv.

Referanser

Eksterne lenker 
 

Nigerianske brytere
Olympiske sølvmedaljevinnere for Nigeria
Olympiske medaljevinnere i bryting
Deltakere for Nigeria under Sommer-OL 2012
Brytere under Sommer-OL 2012
Deltakere for Nigeria under Samveldelekene 2014
Brytere under Samveldelekene 2014
Deltakere for Nigeria under Sommer-OL 2016
Brytere under Sommer-OL 2016
Deltakere for Nigeria under Sommer-OL 2020
Brytere under Sommer-OL 2020
Medaljevinnere under Sommer-OL 2020
Ebolowianus

Se systematisk inndeling

Ebolowianus er en slekt av biller som hører til gruppen hornbiller i familien skarabider (Scarabaeidae). Slekten omfatter bare én art, Ebolowianus mirei.

Utseende

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Ebolowianus Dechambre, 1979
 Ebolowianus mirei Dechambre, 1979

Eksterne lenker 
 

Hornbiller
Biller formelt beskrevet i 1979
Afrikas insekter
Calicnemis

Se systematisk inndeling

Calicnemis er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore, blanke, gulbrune eller rødbrune hornbiller, pronotum ofte mørkere. De mangler horn på hodet, men hannene har en knøl midt på forsiden av pronotum. Kroppen er høyt hvelvet, uten tydelig punktering. På beina er leggene (tibiae) sterkt utvidete, på forbeina med to lange tenner, bakleggen er nærmest halvsirkelformet. Føttene (tarsene) er derimot små og tynne. Undersiden er kledt med lange, gule hår.

Levevis 
De lever i forholdsvis tørre biotoper, som steppe og ørkener.

Utbredelse 
Slekten forekommer i Sør-Europa.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Calicnemis Laporte de Castelnau, 1832
 Calicnemis atlanticus Mosconi, 1996
 Calicnemis bahilloi Lopez-Colon, 2003
 Calicnemis bercedoi Lopez-Colon, 2004
 Calicnemis latreillei Laporte de Castelnau, 1832 - Italia
 Calicnemis obesa (Erichson, 1841) - Frankrike, Spania
 Calicnemis sardiniensis Leo, 1985 - Sardinia

Kilder 
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 Bilder av de europeiske artene
 

Hornbiller
Biller formelt beskrevet i 1832
Europas insekter
66 år

«66 år» er en sang skrevet av Udo Jürgens og Wolfgang Hofer som ble spilt inn og gitt ut på albumet Vi lever med Wenche Myhre i 1983. Den norske teksten er skrevet av Ole Paus.

I 2001 spilte hun inn sangen på nytt og ga den ut på albumet Du og jeg og vi to! På albumet ble sangen kalt Seksogseksti.

Sangen ble spilt inn igjen i 2004 og gitt ut på singel. På singelen ble sangen kalt 66. Sangen ble gitt ut på albumet 50 beste gjennom 50 år senere samme år. Med seg på innspillingen har Wenche med seg Thomas Numme og Harald Rønneberg, under navnet «The Rocks».

Wenche Myhre-sanger
Wenche Myhre-singler
Sanger fremført på Hver gang vi møtes
Sanger fra 1983
Singler fra 2004
Eusko Abertzale Ekintza

Eusko Abertzale Ekintza (spansk: Acción Nacionalista Vasca), EAE-ANV, er et baskisk nasjonalistparti. Partiet ble grunnlagt i 1930 og var det første baskiske nasjonalistpartiet med sosialistisk prorgam. 16. september 2008 ble partiet forbudt av spansk høyesterett på grunn av angivelige bånd til den væpnede separatistorganisasjonen ETA. Forbudet ble anket til Den europeiske menneskerettsdomstolen, som opprettholdt spanske myndigheters avgjørelse.

Historie
EAE-ANV ble grunnlagt i 1930 av baskiske nasjonalister som ikke delte det kristenkonservative EAJ-PNVs ideologi. Partiets sympatisører var i hovedsak urban middelklasse. Under Den andre spanske republikken var partiet alliert med de republikanske partiene, og tok del i Frente Popular i 1936, samt i på republikansk side i Den spanske borgerkrig.

Partiet var representert i Den baskiske eksilregjering fra 1936 til 1979. I Den spanske republikanske eksilregjering var EAE-ANV representert ved minister Tomás Bilbao fra 1938 til 1946. Etter Francos død, stilte partiet til valg i Bizkaia og Gipuzkoa i 1977. Resultatet ble 0.64% av det totale stemmetallet i Baskerland.

Senere har EAE-ANV tatt del i Den baskiske nasjonale frigjøringsbevegelsens valgplattformer. Partiet valgte å ikke gå inn i Herri Batasuna da dette partiet ble stiftet i 1978. Etter at etterfølgeren Batasuna ble forbudt i 2002, gikk mange av partiets medlemmer og kandidater over til EAE-ANV i forkant av det spanske lokalvalget i 2007. Omtrent halvparten av EAE-ANVs lister ved dette valget ble erklært ulovlige, fordi kandidatene tidligere hadde stilt til valg for Batasuna, til tross for at Batasuna var et lovlig parti da disse kandidatene stilte for dem. Spanske myndigheter hevdet etterfølgende at EAE-ANV fungerte som et dekke for et forbudt parti. Dette ledet til forbudet mot EAE-ANV i 2008.

Se også
EHAK-PCTV
Den baskiske nasjonale frigjøringsbevegelsen

Referanser

Baskisk politikk
Nasjonalistiske partier
Liste over norske deltakere i Tour de France

Dette er en liste over norske deltakere i Tour de France. Totalt 21 (pr. 2022) norske ryttere har startet i rittet, som regnes som den største av de tre Grand Tours i sykkel. Edvald Boasson-Hagen har flest deltakelser (12) og Thor Hushovd har flest etappeseire (10). Beste sammenlagtresultat står Jostein Wilmann for med sin 14.-plass i 1980. Flest nordmenn på startstreken var det i 2019 og 2022, med seks.

Deltakere sortert på navn

Liste over deltakere, år for år

Referanser

Kilder 
Nordmenn i Tour de France, TV2, 23. juni 2017
Solheim skole (Ramnes)

Solheim skole (også kalt Jerpetjønn skole) var en folkeskole på Jerpetjønn i daværende Ramnes kommune i Vestfold. Skolen ble etablert i 1910 og tok da over elevene fra Fjerklepp og Skjeggerød. Den ble nedlagt i 1965 da Ramnes skole åpnet.

Referanser

Barneskoler i Vestfold og Telemark
Skoler i Tønsberg
Utdanningsinstitusjoner etablert i 1910
Utdanningsinstitusjoner nedlagt i 1965
Tidligere skoler i Vestfold
Brår skole

Brår skole var en folkeskole i daværende Ramnes kommune i Vestfold. Den første skolen ble startet i 1896. En ny bygning ble tatt i bruk i 1953. Skolen ble nedlagt i 1965 da Ramnes skole åpnet. Lokalene ble deretter benyttet som Framhaldsskole fram til 1968.

Referanser

Barneskoler i Vestfold og Telemark
Skoler i Tønsberg
Utdanningsinstitusjoner etablert i 1896
Utdanningsinstitusjoner nedlagt i 1965
Tidligere skoler i Vestfold
Vivestad skole

Vivestad skole var en folkeskole i Vivestad i daværende Ramnes kommune i Vestfold. Den opprinnelige skolen ble etablert ca. 1878. Da kirken brant i 1911, ble det bestemt at skolen lå for nær kirken, og den gamle skolen ble revet i 1912 da de nye skolebygningene på Trudvang ble tatt i bruk. Skolen ble nedlagt i 1965, og elevene ble da flyttet til Høyjord skole i nabokommunen.

Referanser

Eksterne lenker
 Vivestad skole på Google StreetView

Barneskoler i Vestfold og Telemark
Skoler i Tønsberg
Utdanningsinstitusjoner etablert i 1878
Utdanningsinstitusjoner nedlagt i 1965
Tidligere skoler i Vestfold
Hole skole (Ramnes)

Hole skole var en folkeskole i daværende Ramnes kommune i Vestfold.

Referanser

Barneskoler i Vestfold og Telemark
Skoler i Tønsberg
Utdanningsinstitusjoner etablert i 1869
Utdanningsinstitusjoner nedlagt i 1893
Tidligere skoler i Vestfold
Johannes Dürr

Johannes Dürr (også stavet Duerr) (født 12. mars 1987 i Melk i Niederösterreich) er en østerriksk tidligere skiløper.

Karrière 
Dürr tok i Junior-VM 2007 en fjerdeplass før han i militært VM 2007 tok en syvendeplass med Østerrikes lag. I VM 2011 i Oslo tok han 64.-plass på 50 kilometeren. I VM 2013 ble han nummer 15 på 30 km duatlon og nummer 43 på 15 km fri teknikk.

Dopingskandaler 
Kvelden før femmila i OL i Sotsji ble det offentliggjort at Dürr hadde avlagt en positiv A-prøve for EPO under OL. Dagen etter uttalte han at det ikke var noe poeng for ham å vente på en B-prøve, og at han innrømmet bruk. Han ble senere diskvalifisert fra alle konkurranser siden september 2013. Det innbefattet Tour de Ski 2013/14 der Dürr kom på bestetid på femte etappe, 35 km jaktstart og på den avsluttende 9 km jaktstart opp slalåmbakken i Val di Fiemme. Dürr ble også diskvalifisert fra tredjeplassen sammenlagt. Den østerrikske påtalemyndighet henla straffesaken mot ham da det var hans første lovbrudd og han ikke hadde distribuert dopingmidler til andre idrettsutøvere. Han ble utestengt fra idretten i to år.

Dürr ønsket å gjenoppta sin langrennskarriere etter å ha sonet sin utestengelse, men ble ikke tatt veldig hjertelig imot av konkurrentene. Særlig Petter Northug som hadde blitt ettertrykkelig satt på plass av Dürr på den avsluttende etappen i Tour de Ski 2013/14, ga klar beskjed om at østerrikeren ikke var velkommen.

I januar 2019 sendte den tyske TV-kanalen ARD dokumentaren En skiløpers dopinghistorie om Dürr der han åpner opp om karrièren, doping og utestengelsen. Sammen med Martin Prinz skrev han boken Der Weg zurück: Eine Sporterzählung (Veien tilbake: En sportshistorie) som ble utgitt 21. januar 2019. Her skrev han også om sine reaksjoner på Northugs utbrudd mot ham.

5. mars 2019 ble Dürr pågrepet i Innsbruck som en del av aksjonen som ble kalt Operasjon Årelating, mistenkt for brudd på det østerrikske antidopinglovverket. Pågripelsen skal ha hatt sammenheng med dopingsaken under Ski-VM i Seefeld der Dürr skal ha spilt en nøkkelrolle. I oktober 2019 ble han utestengt på livstid fra skisporten.

Referanser

Eksterne lenker 
 
 
 En skiløpers dopinghistorie – En dokumentar om Johannes Dürr på NRK TV.

Østerrikske langrennsløpere
Deltakere under Ski-VM 2011
Deltakere under Ski-VM 2013
Deltakere for Østerrike under Vinter-OL 2014
Langrennsløpere under Vinter-OL 2014
Operasjon Årelating
Dopingsaker i langrenn
Berg skole (Våle)

Berg skole var en folkeskole på Berg i daværende Våle kommune i Vestfold. Skolen ble nedlagt rundt 1968.

Referanser

Barneskoler i Vestfold og Telemark
Skoler i Tønsberg
Utdanningsinstitusjoner etablert i 1933
Utdanningsinstitusjoner nedlagt i 1968
Tidligere skoler i Vestfold
Våle skole

Våle skole var en folkeskole ved Våle prestegård i daværende Våle kommune i Vestfold. Skolen sto ferdig i 1878 og ble utvidet i 1908. Den ble nedlagt i 1955 da Kirkevoll skole sto ferdig.

Referanser

Barneskoler i Vestfold og Telemark
Skoler i Tønsberg
Utdanningsinstitusjoner etablert i 1878
Utdanningsinstitusjoner nedlagt i 1955
Tidligere skoler i Vestfold
Gullbarbie

Gullbarbie er en kampanjepris som ble startet av Press - Redd Barna Ungdom i 2010, den første prisen ble delt ut i 2011. Med prisen ønsker organisasjonen å rette oppmerksomheten mot aktører i reklame- eller mediebransjen som bruker uoppnåelige skjønnhetsidealer, unødvendig seksualisering og gammeldagse kjønnsroller i markedsføringen sin. Navnet på prisen kommer av prisstatuetten, en gullfarget Barbiedukke, som hvert år blir delt ut til den reklame- eller medieaktøren som er «best på å få ungdom til å føle seg verst». Vinneren kåres etter en offentlig avstemning blant unge, og i 2020 oppga Press at 20 478 personer stemte i kåringen.

Tildelinger 
 2021: Sophie Elise AS fikk prisen for sitt fokus på seksualisering og kropp og reklameinnhold fra Sophie Elise AS.
2020: Bloggplattformen blogg.no for retningslinjer som ikke er tilstrekkelige, og ansvarsfraskrivelse på sin plattform. Barn og unge blir gjennom rollemodellene deres utsatt for skadelig markedsføring, og kommersielle samarbeid er ofte dårlig merket.
2019: Victoria's Secret fikk prisen for andre gang for å idolisere gamle skjønnhetssidealer. Direktøren deres har selv sagt at transpersoner og «tjukke» personer ikke er velkomne i deres moteshow.
2018: Bik Bok for klesstørrelser som ikke gjenspeiler virkeligheten, lite mangfold i sine reklamer og ensidige idealer.
 2017: Nettavisen, med sine kjønnsdelte undersider Side2 og Side3, for å opprettholde gamle kjønnsroller og publisere seksualiserte saker.
 2016: Dagbladet for forsider som ofte preges av ensidige idealer, seksualisering, gamle kjønnsroller, kvinner som illustrasjon for irrelevante saker og et stort fokus på vekt og slanking.
 2015: , som deles ut til norske elever ved skolestart hvert år, for det store reklameinnholdet og kroppspresset som blir formidlet i disse.
 2014: Russeklærprodusenten  for deres fremstilling av et ensidig kroppsideal og budskap om at russetiden først og fremst handler om sex og fyll.
 2013: Undertøysmerket Victoria's Secret for idoliseringen av syltynne supermodeller i kampanjen «A body for every body».
 2012: Klesmerket  for seksuelt innhold og kvinnetrakassering i kampanjen «Fitness Club».
 2011: Klesmerket  for kampanjen «Sex Sells», som viste lettkledde mennesker i samleiestillinger på reklameplakatene.

Referanser

Eksterne lenker 
 Gullbarbie.no
 Press.no

Redd Barna
Negative utmerkelser
Norske priser
Utmerkelser etablert i 2010